CELEX: 31981D0806
Language: el
Date: 1981-07-22 00:00:00
Title: 81/806/EOK: Απόφαση τής Επιτροπής τής 22ας Ιουλίου 1981 περί χορηγήσεως αδείας στή Γαλλική Δημοκρατία νά εξαιρέσει από τήν κοινοτική μεταχείριση τά αλεξιβρόχια, τά αλεξήλια καί τά υπό μορφή ράβδων παρουσιαζόμενα αλεξιβρόχια καταγωγής Χόνγκ Κόνγκ (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0806

81/806/EOK: Απόφαση τής Επιτροπής τής 22ας Ιουλίου 1981 περί χορηγήσεως αδείας στή Γαλλική Δημοκρατία νά εξαιρέσει από τήν κοινοτική μεταχείριση τά αλεξιβρόχια, τά αλεξήλια καί τά υπό μορφή ράβδων παρουσιαζόμενα αλεξιβρόχια καταγωγής Χόνγκ Κόνγκ (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 301 της 22/10/1981 σ. 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Ιουλίου 1981  περί χορηγήσεως αδείας στη Γαλλική Δημοκρατία να εξαιρέσει από την κοινοτική μεταχείριση τα αλεξιβρόχια, τα αλεξήλια και τα υπό μορφή ράβδων παρουσιαζόμενα αλεξιβρόχια καταγωγής Χόνγκ Κόνγκ  (Το κείμενο στη γαλλική γλώσσα είναι το μόνο αυθεντικό)  (81/806/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι στις 3 Ιουλίου 1981 η γαλλική κυβέρνηση υπέβαλε αίτηση στην Επιτροπή των Ευρωπαϊκών Κοινοτήτων, δυνάμει του άρθρου 115 πρώτο εδάφιο της συνθήκης, προκειμένου να της χορηγηθεί άδεια να εξαιρέσει από την κοινοτική μεταχείριση τα αλεξιβρόχια, τα αλεξήλια και τα υπό μορφή ράβδων παρουσιαζόμενα αλεξιβρόχια της κλάσεως ex 66.01 του Κοινού Δασμολογίου καταγωγής Χόνγκ Κόνγκ, τα οποία τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή στη Γαλλία των εν λόγω προϊόντων καταγωγής Χόνγκ Κόνγκ υπόκειται σε ετήσια ποσόστωση η οποία έχει εξαντληθεί·  ότι υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής δύναται να πραγματοποιηθεί μόνο σταδιακά·  ότι οι διαφορές αυτές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν στρεβλώσεις στο εμπόριο· ότι η Γαλλία έχει δεχθεί, από την 1η Ιανουαρίου 1981, να τεθούν σε ελεύθερη κυκλοφορία 150 050 τεμάχια των εν λόγω προϊόντων καταγωγής της εν λόγω τρίτης χώρας·  ότι, όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του προϊόντος αυτού καταγωγής τρίτων χωρών αυξήθηκαν από 2 507 000 τεμάχια το 1978 σε 3 431 000 τεμάχια το 1979 και σε 3 891 000 τεμάχια το 1980, ότι το ποσοστό της αγοράς των εισαγόμενων αυτών προϊόντων αυξήθηκε από 39 % το 1978 σε 47 % το 1980·  ότι οι τιμές των εν λόγω προϊόντων καταγωγής Χόνγκ Κόνγκ είναι πολύ χαμηλότερες από τις τιμές παρόμοιων προϊόντων που παράγονται στη Γαλλία·  ότι η παραγωγή παρομοίων προϊόντων στη Γαλλία μειώθηκε από 4 390 000 τεμάχια το 1978 σε 3 760 000 τεμάχια το 1979, ότι το ποσοστό της εσωτερικής αγοράς μειώθηκε από 56 % το 1978 σε 46,5 % το 1979·  ότι η πραγματοποίηση άλλων εμμέσων εισαγωγών, οι οποίες αναμένεται να προστεθούν σε αυτές που έχουν ήδη πραγματοποιηθεί ή πρόκειται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·  ότι δεν είναι δυνατό να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατό να παράσχουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3·  ότι, δεδομένου ότι εκκρεμούν νόμιμα ενώπιον των αρχών του Κράτους μέλους το οποίο έχει υποβάλει την αίτηση, αιτήσεις τίτλων εισαγωγής για ποσότητα 15 000 τεμαχίων, δεν είναι δυνατό να εγκριθούν οι αιτήσεις αυτές, λόγω του όγκου τους, με τη χορήγηση παρόμοιας αδείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να εξαιρέσει από την κοινοτική μεταχείριση τα προϊόντα που αναφέρονται κατωτέρω καταγωγής Χόνγκ Κόνγκ, τα οποία  τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά τις 7 Ιουλίου 1981.  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // ex 66.01  // Αλεξιβρόχια, αλεξήλια και τα υπό ράβδων παρουσιαζόμενα αλεξιβρόχια  //   //  Άρθρο 2  Η παρούσα απόφαση εφαρμόζεται μέχρι να ανοιχθούν στη Γαλλία νέες δυνατότητες εισαγωγής των προϊόντων αυτών έναντι του Χόνγκ Κόνγκ και το αργότερο μέχρι τις 31 Δεκεμβρίου 1981.  Άρθρο 3  Η παρούσα απευθύνεται στη Γαλλική Δημοκρατία.  Έγινε στις Βρυξέλλες, στις 22 Ιουλίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.